Er wär jetz denn gli 24 Joor und 3 Mönet alt worde. Leider kame unsre Schicksal nit selber bstimme, und me wird halt gruefe, wenn mes am wenigste erwartet. Aber s' Läbe isch, wie mes gseh het, nie grecht. Und es ligt jetz a uns, wie me drmit könne witerläbe. Er het sini liebi Eltere und sin Brueder und vili Kollege und Kolleginne hinter sich glo und isch jetz nöeme, wo es Ihm besser goht. Ich ka kuum e Satz über Ihn schriebe, ohni dass ich in träne usbrich, es goht mir halt sehr ans Härze. Ich ha no am Wuchenänd mit Ihm glache und erscht letschti Wuche über unseri Zuekunftsplän gredet, aber ebe, me ka sini Plän halt nit schmiede, wie mes gärn wötti.